30. ΑΠΟΦΑΣΙΣ ΥΠΟΥΡΓΩΝ  ΣΥΝΤΟΝΙΣΜΟΎ ΕΣΩΤΕΡΙΚΩΝ  ΚΑΙ ΟΙΚΟΝΟΜΙΚΩΝ  Αριθ. 22167 της 19 Φεβρ./7 Μαρτ. 1962 (ΦΕΚ. Β' 81) Περί χορηγήσεως κατ' αποκοπήν αποζημιώσεως διά την κατά τας μη εργασίμους ώρας απασχόλησιν του τακτικού προσωπικού των Νομαρχιακών Ταμείων των Β' και Γ' κατηγοριών και κλάδων Β1, Β2 και Γ1, κατά το έτος 1962. Έχοντες υπ' όψιν : 1)Την υπ' άριθ. 72141, Ρόνεο 67 από 18.3.1957 απόφασιν του επί των Οικονομικών Υπουργού "περί παροχής κατ' αποκοπήν αποζημιώσεως εις υπαλλήλους ΝΠΔΔ διά την κατά τας μη εργασίμους ώρας απασχόλησίν των", ως ετροποποιήθη διά της υπ' αριθ. 140280 Ρόνεο 113 από 31.5.1957 ομοίας του ιδίου ως άνω Υπουργού. 2)Την υπ' αριθ.127 της 13.9.1961 πράξιν του Υπουργικού Συμβουλίου (ΦΕΚ. 162/14.9.1961 Α') "περί καθορισμού χρονολογίας καταβολής αυξήσεως μισθών και συντάξεων ως και περί αυξήσεως των επιδομάτων κλπ. των Δημοσίων Υπαλλήλων". 3)Την υπ' αριθ. 260457, εγκ. 7 από 19.10.1961 διαταγήν του Υπουργείου Οικονομικών (Γενικού Λογιστηρίου του Κράτους) περί κοινοποιήσεως της ως άνω πράξεως του Υπουργικού Συμβουλίου. 4)Ότι αι υφιστάμεναι υπηρεσιακαί ανάγκαι των Νομαρχιακών Ταμείων απαιτούν εργασίαν του τακτικού αυτών προσωπικού των Β' και Γ' κατηγοριών και κλάδων Β1 γραμματέων-λογιστών, Β2 δακτυλογράφων και Γ1 κλητήρων κατά τας μη εργασίμους ώρας, αποφασίζομεν : Καθορίζομεν διά το τακτικόν προσωπικόν των Νομαρχιακών Ταμείων των Β' και Γ' κατηγοριών και κλάδων Β1, Β2 και Γ1 κατ' αποκοπήν αποζημίωσιν διά την κατά τας μη εργασίμους ώρας απασχόλησιν αυτού μηνιαίως ως εξής : α)Διά το προσωπικόν της Β' κατηγορίας (κλάδου Β1 και Β2). Διά τους επί 6ω βαθμώ εις δραχ. 380 μηνιαίως. Διά τους λοιπούς εις δραχ. 300 μηνιαίως. β)Διά το προσωπικόν της Γ' κατηγορίας (Γ1 κλάδου) εις δραχ. 230 μηνιαίως. Αι ως άνω αποζημιώσεις δύνανται να παρέχωνται υπό των Νομαρχιακών Ταμείων, εφ' όσον έχουσιν οικονομικήν ευχέρειαν κατόπιν αποφάσεως του Διοικητικού Συμβουλίου αυτών, υποκειμένης εις την έγκρισιν του οικείου Νομάρχου. 2.Γ.ε.30 Νομαρχιακά Ταμεία Αι εν λόγω αποζημιώσεις καταβάλλονται δεδουλευμέναι κατά μήνα, εντέλλονται δε διά καταστάσεων του αρμοδίου διά την εκκαθάρισιν και εντολήν πληρωμής των αποδοχών δικαιούχων υπαλλήλων. Επί των σχετικών καταστάσεων ο αρμόδιος εκκαθαριστής βεβαιοί ότι οι εν αυταίς περιλαμβανόμενοι υπάλληλοι προσέφερον υπηρεσίαν καθ' απάσας τας εργασίμους ημέρας του μηνός ή τον αριθμόν των απουσιών αυτών, ότε ενεργείται αντίστοιχος έκπτωσις των ημερών απουσίας. Πάντως διά την καταβολήν της εν λόγω αποζημιώσεως απαιτείται η, δι' αποφάσεως του Προέδρου του  Δ.Σ. του Νομαρχιακού Ταμείου, κατάρτισις προγράμματος ωρών υπερωριακής απασχολήσεως του προσωπικού διά 40 ώρας μηνιαίως κατ' ανώτατον όριον, συμφώνως προς την υπ' αριθ. 1093/1950 πράξιν του Υπουργικού Συμβουλίου. Η ισχύς της παρούσης άρχεται από 1ης Ιαν. 1962 και λήγει την 31ην Δεκ. 1962, δημοσιευθήτω δε διά της Εφημερίδος της Κυβερνήσεως. 